10/10/2013 | Administración LocalMunicipal
As Pontes de García Rodríguez
Intervención
Bases sorteo enquisa “IdeaAsPontes”

DECRETO DE APROBACIÓN DE BASES SORTEO ENQUISA IDEAASPONTES ANTECEDENTES DE FEITO. En data 24/09/2013 a Concellería de Facenda, Urbanismo e Coordinación do Goberno da conta da necesidade de aprobar as bases do sorteo da enquisa IdeaAsPontes, dentro do proceso de participación pública do PXOM. No expediente consta a proposta de gasto núm.410/2013 por importe de 300,00 €. FUNDAMENTOS DE DEREITO. O artigo 184.1 do Real decreto lexislativo 2/2004, do 05 de marzo, que aproba o texto refundido da lei reguladora das facendas locais, regula as fases do procedemento de xestión dos gastos, cuxo contido desenvólvese regulamentariamente nos artigos 52 e seguintes do Real decreto 500/1990, do 20 de abril. O órgano competente para aprobar as facturas, conforme co artigo 21.1 f) da 7/1985, do 2 de abril, reguladora das bases do réxime local, é o alcalde do concello. Por iso, RESOLVO: 1.º) Aprobar un gasto do sorteo enquisa “IdeaAsPontes” por importe de 300 € con cargo á partida 2013.0.924.48100.2.º) Aprobar as bases do sorteo enquisa “IdeaAsPontes” que relacionamos no anexo I.3.º) Dar conta deste decreto á intervención municipal. ANEXO I BASES SORTEO ENQUISA “IDEAASPONTES” Ponse en marcha a enquisa IdeaAsPontes para coñecer as opinións e reflexións da veciñanza pontesa sobre os aspectos que conforman a estrutura territorial e social do Concello. A Enquisa IdeaAsPontes é outra das ferramentas para a recollida de información dispostas no proceso de participación do Plan xeral de ordenación municipal. Dende o Concello das Pontes e o equipo técnico colaborador garántese a máis absoluto anonimato da identidade das persoas participantes e das súas respostas, no máis estricto cumprimento das leis sobre segredo estadístico e protección de datos persoais, de acordo coa Lei orgánica 19/1999, do 13 de decembro, de protección de datos de carácter persoal. O sorteo da enquisa IdeaAsPontes. Para motivar a participación da poboación pontesa na enquisa IdeaAsPontes, celebrarase un sorteo de 10 premios de 30 euros. Entrarán no sorteo todas aquelas persoas que teñan completado de forma válida, isto é, teñan contestado á totalidade das preguntas do cuestionario. Como participar. Para poder participar na enquisa IdeaAspontes e formar parte do sorteo hai que reunir os seguintes requisitos: – Ser maior de 18 anos. – Ser veciño ou veciña das Pontes, ou posuír unha vivenda propia ou familiar no Concello. Unicamente aceptarase un cuestionario correctamente cuberto por persoa. Para poñerse en contacto coas persoas gañadoras do sorteo, será preciso que se facilite o enderezo, teléfono e correo electrónico. Prazos. A enquisa IdeaAspontes estará activa a partir do día da publicación das presentes bases no Boletín Oficial da Provincia, e prevese o seu peche á finalización do proceso de participación do Plan xeral de ordenación municipal IdeaAspontes. Selección das enquisas premiadas. A selección das enquisas realizarase de forma aleatoria entre todas aquelas que sexan cubertas na súa totalidade e realizarase por medio dunha aplicación informática de xeración de número aleatorio. Crédito orzamentario e forma de pago. Existe crédito adecuado e suficiente na partida 2013.0.924.48100 por importe de 300 €. Os premios pagaranse a través de transferencia bancaria previa a presentación do gañador da designación de conta bancaria no Concello. As Pontes de Oana Elena Ilda Buale Jiron, a 30 de setembro de 2013. Carolina Margarita Remuñan Kaur